OzLabs/hebrew-wiki-articles huggingface dataset:
סו קליפורד

סוזן מרלין קליפורד MBE (באנגלית Sue Clifford, נולדה ב-16 באפריל 1944) היא ממייסדות הארגון Common Ground (מכנה משותף), ארגון בריטי אשר פעל על מנת ליצור חיבור בין הטבע לתרבות העולם המודרני ולתרומות החיוביות שאנשים יכולים ליצור מקומית באזור סביבתם. הארגון הציג רעיונות סביבתיים וסוציאליים באמצעות מיזמים ידועים, אשר לעיתים קרובות יצרו חיבור בין קהילות שונות ליוצרים ואמנים. קליפורד ייסדה את הארגון יחד עם אנג'לה קינג ב-1983.

עבדה בכמתכננת ערים ואזורים וכן כמרצה לתכנון סביבתי, בקולג' האוניברסיטאי של בלונדון. כתבה וערכה מגוון רחב של ספרים יחד עם קינג, על מנת לסייע לאנשים לבטא את עצמם יותר ולהיות פעילים יותר בסביבתם. היא ממחברי הספר England in Particular ‘a celebration of the commonplace, the local, the vernacular and the distinctive’.

סו הוזמנה להתעמת בדיון אודות עתידה של אנגליה הכפרית מול ביל ברייסון, ריצ'רד מאביי, ריצ'רד גרילינג וניקולס קריין בכנס המתנדבים של CPRE בשנת 2007.

== מספריה ==
* Trees Rivers and Fields (העצים, נהרות ושדות) (2001)
* England in Particular (אנגליה בפרט) (2006)
* The Apple Source Book (ספר מקור התפוח) (2007)
* Community Orchards Handboo (מדריך קהילת הפרדסים) (2011)

==קישורים חיצוניים==

== הערות שוליים ==

קטגוריה:חברים במסדר האימפריה הבריטית
קטגוריה:פעילות איכות הסביבה
קטגוריה:מדעניות בריטיות
קטגוריה:סופרות בריטיות
קטגוריה:סופרים בריטים
קטגוריה:בריטיות שנולדו ב-1944
קטגוריה:בריטים שנולדו ב-1944
כדורגלן השנה בבלארוס

[[אלכסנדר חלב במדי ארסנל]]
כדורגלן השנה בבלארוס (בבלארוסית: Футбаліст года Беларусі) הוא פרס שנתי המחולק מאז שנת 1983 לכדורגלן המצטיין במהלך העונה. הפרס יכול להיות מוענק לכל שחקן בלארוסי ללא קשר למדינה, בה הוא משחק.

מאז שנת 1991, הפרס מחולק על ידי עיתון הספורט הבלארוסי "פרסבול".

==הזוכים בפרס==
{| class="wikitable"
|-
!שנה!!זוכה!!מועדון
|-
|1991||יורי קורביקו||דינמו מינסק
|-
|1992||אנדריי זיגמנטוביץ'||דינמו מינסק
|-
|1993||סרגיי גראסימץ||דינמו מינסק
|-
|1994||אנדריי זיגמנטוביץ'||ראסינג סנטנדר
|-
|1995||ולנטין ביאלקביץ'||דינמו מינסק
|-
|1996||ולדימיר מקובסקי||דינמו מינסק
|-
|1997||אנדריי לאווריק||דינמו מינסק
|-
|1998||אלכסנדר חצקביץ'||דינמו קייב
|-
|1999||סרגיי גורנקו||רומא
|-
|2000||אלכסנדר חצקביץ'||דינמו קייב
|-
|2001||גנאדי טומילוביץ'||רוסטוב
|-
|2002||אלכסנדר חלב||שטוטגרט
|-
|2003||אלכסנדר חלב||שטוטגרט
|-
|2004||מקסים רומשצ'נקו||דינמו מוסקבה
|-
|2005||אלכסנדר חלב||ארסנל
|-
|2006||אלכסנדר חלב||ארסנל
|-
|2007||אלכסנדר חלב||ארסנל
|-
|2008||אלכסנדר חלב||ברצלונה
|-
|2009||אלכסנדר קולצ'י||רוסטוב
|-
|2010||ולדימיר ז'בנוב||זניט סנקט פטרבורג
|-
|2011||אלכסנדר גוטור||באטה בוריסוב
|-
|2012||רנאן ברסאן||באטה בוריסוב
|-
|2013||טימופיי קלאצ'וב||רוסטוב
|-
|2014||סרגיי קריבץ||מץ
|-
|2015||איגור סטאסביץ'||באטה בוריסוב
|-
|2016||טימופיי קלאצ'וב||רוסטוב
|-
|2017||מיכאיל גורדייצ'וק||באטה בוריסוב
|-
|2018||איגור סטאסביץ'||באטה בוריסוב
|-
|2019||איגור סטאסביץ'||באטה בוריסוב
|-
|2020||מקסים סקאביש||באטה בוריסוב
|-
|2021||אנדריי סולוביי||הומל
|-
|2022||ולדימיר חוושצ'ינסקי||מינסק
|-
|2023||מקס אבונג||אסטנה
|}

*
קטגוריה:בלארוס: כדורגל
בלארוס
קרל, נסיך נסאו-אוזינגן

קרל, נסיך נסאו-אוזינגן (בגרמנית: Karl von Nassau-Usingen; 31 בדצמבר 1712 – 21 ביוני 1775), היה נסיך נסאו-אוזינגן בין השנים 1718–1775, ונסיך נסאו-זארבריקן בין השנים 1728–1835.

==ביוגרפיה==
קרל נולד באוזינגן ב-31 בדצמבר 1712, לוילהלם היינריך, נסיך נסאו-אוזינגן ולשרלוטה אמליה, רוזנת נסאו-דילנבורג, בתם של היינריך, נסיך נסאו-דילנבורג ולדורותיאה אליזבת, נסיכת שלזיה-לגניצה.

בשנת 1718 מת אביו וילהלם היינריך, נסיך נסאו-אוזינגן, וקרל עלה לשלטון במקומו, אולם מכיוון שהיה קטין שלטה אמו כעוצרת במקומו. בשנת 1728 מת דודנו פרידריך לודוויג, נסיך נסאו-אוטוויילר, וקרל ירש את המחוזות של נסאו-אוטוויילר, נסאו-אידשטיין ונאסאו-זארבריקן.

בשנת 1734 הוכרז קרל כבוגר על ידי קרל השישי, קיסר האימפריה הרומית הקדושה, ותפס את השלטון בידיו. בשנת 1735 חילקו קרל ואחיו את הנחלות; קרל קיבל את אוזן, אידשטיין, ויסבאדן ולר, ואילו אחיו וילהלם היינריך השני, נסיך נסאו-זארבריקן קיבל את נסאו-זארבריקן וכמה שטחים קטנים יותר. לאחר מכן העביר קרל את מגוריו מאוזינגן לביבריך, והמשיך במדיניות הפרוגרסיבית של אמו.

ב-21 ביוני 1775 מת קרל בביבריך, ובמקומו עלה לשלטון בנו קרל וילהלם, נסיך נסאו-אוזינגן.

==משפחתו==
ב-26 בדצמבר 1734 התחתן קרל עם כריסטינה וילהלמינה, רוזנת סקסוניה-אייזנך, בתם של יוהאן וילהלם השלישי, דוכס סקסוניה-אייזנך ומגדלנה זיבילה, דוכסית סקסוניה-וייסנפלס, ממנה נולדו לו 4 ילדים:
* קרל וילהלם, נסיך נסאו-אוזינגן (1735–1803)
* כריסטינה, נסיכת נסאו-אוזינגן (1736–1741)
* פרידריך אוגוסט, דוכס נסאו (1738–1816)
* יוהאן אדולף מנסאו-אוזינגן (1740–1793)

בשנת 1743 התחתן קרל בנישואים מורגנטיים עם מריה מגדלנה גרוס, אשר קיבלה את התואר פון ביבריך, ונולדו לו ממנה 4 ילדים:
* פיליפה קתרינה פון ביבריך (1744–1798), התחתנה עם הברון קרל פרידריך פון קראוזה
* קרל פיליפ פון ביבריך, רוזן ויילנאו (1746–1789)
* סופיה כריסטינה פון ביבריך (1750)
* וילהלם היינריך פון ביבריך (1755)

== אילן יוחסין ==

==קישורים חיצוניים==

* 

{| class="wikitable" style="margin:auto;text-align:center;"
|-
| colspan="3" align="center"| קרל, נסיך נסאו-אוזינגן בית נסאו נולד:31 בדצמבר 1712 מת:21 ביוני 1775
|-
| rowspan="1" align="center"| וילהלם היינריך
| rowspan="1" align="center"| נסיכות נסאו-אוזינגן 1718–1775
| rowspan="1" align="center"| קרל וילהלם
|-
| rowspan="1" align="center"| פרידריך לודוויג
| rowspan="1" align="center"| נסיכות נסאו-זארבריקן 1728–1735
| rowspan="1" align="center"| וילהלם היינריך השני
|}

קטגוריה:נסיכים גרמנים
קטגוריה:בית נסאו
קטגוריה:גרמנים שנולדו ב-1712
קטגוריה:נפטרים ב-1775
פצצות בדרך לסוף העולם

פצצות בדרך לסוף העולם (באנגלית: Psychedelic Zion) הוא סרט תיעודי ישראלי שכתב וביים ישרי הלפרן. הסרט מספק הצצה לתרבות ההטראנס המחתרתית שצמחה בישראל בשנות ה-90 ונחשב לסרט פולחן בקרב קהילת חובבי הטראנס בישראל. הסרט נבחר על ידי מגזין הקולנוע היוקרתי POV כאחד מעשרת הסרטים התיעודיים הטובים ביותר שנעשו בישראל והיה מועמד לפרס אופיר לסרט התיעודי הטוב ביותר בשנת 2000.

הסרט מציג לראשונה את תרבות הטראנס המחתרתית בישראל בימיה הראשונים. ניתן למצוא בו התייחסות ישירה לשימוש מסמים מסוגים שונים בצורה שלא נראתה בסרטים תיעודיים ישראליים לפניו.

== תקציר העלילה ==
באביב 1998 יצא הבמאי ישרי הלפרן לתעד את עולם הטראנס הישראלי ועקב אחרי 3 חברים: ברטו מקריית מוצקין, יוני ממושב חזון ורוויטל מטבריה שנחשפו למוזיקת הטראנס ול("מסיבות טבע") במהלך טיולים בהודו, ומנסים להפיק מסיבות דומות בישראל. השלושה, מנהלים חברה להפקת מסיבות בשם PEACE AND LOVE PRODUCTION, מארגנים מסיבות טראנס מחתרתיות, ללא עלות, בהן רבים מהמשתתפים נוטלים סמי הזיה. רוב המסיבות מתנהלות ללא אישור והמשטרה מנהלת מרדף לסגירתן. גיבורי הסרט הופכים בעל כורחם ממפיקי מסיבות, למובילי מאבק חברתי למען הלגיטימיות של מוזיקת הטראנס ותרבות מסיבות הטראנס בישראל. שיא ההתנגדות מגיע בהפגנת ענק, שהיא למעשה מסיבת ענק שנערכת בכיכר המרכזית בתל אביב, כיכר רבין תחת השם "תנו צ'אנס לטראנס".

== הפקת הסרט ==
הסרט בוים על ידי ישרי הלפרן והופק על ידי ישרי הלפרן ודורון צברי אשר הצטרף לצוות ההפקה בשלב מתקדם יותר. הסרט נערך על ידי הלפרן ואייל צרפתי. במקור הסרט התחיל ככתבה לתוכנית "יומן" של ערוץ 1, אך בגלל הנוכחות הגבוהה של סמים בסרט נאלץ היוצר להשלים את הסרט באופן עצמאי ובתמיכת הקרן החדשה לקולנוע וטלוויזיה.

== ראו גם ==
* מוזיקת טראנס
* ישרי הלפרין
* דורון צברי
* סמים בקולנוע הישראלי

== קישורים חיצוניים ==

* [https://vimeo.com/123111605 צפייה בסרט המלא]
* 
* [http://nfct.org.il/blog/movies/%D7%A4%D7%A6%D7%A6%D7%95%D7%AA-%D7%91%D7%93%D7%A8%D7%9A-%D7%9C%D7%A1%D7%95%D7%A3-%D7%94%D7%A2%D7%95%D7%9C%D7%9D/ פצצות בדרך לסוף העולם], באתר הקרן החדשה לקולנוע וטלוויזיה

== הערות שוליים ==

2017 10
קטגוריה:סרטים תיעודיים ישראליים
קטגוריה:סרטי 2000
קטגוריה:סרטים בעברית
קטגוריה:סרטים ישראליים משנת 2000
השיגעון הנפלא (סרט, 1954)

השיגעון הנפלא (באנגלית: Magnificent Obsession) סרט דרמה רומנטית משנת 1954 בצבעי טכניקולור בבימויו של דגלאס סירק עם רוק הדסון וג'יין ויימן בתפקידים הראשיים.

התסריט מבוסס על רב-מכר בשם זה מאת לויד ק. דאגלס משנת 1929.

העיבוד הקולנועי הראשון היה ב-1935 עם רוברט טיילור ואיירין דאן בתפקידים הראשיים.

ג'יין ויימן הייתה מועמדת על משחקה בסרט זה לפרס אוסקר לשחקנית הטובה ביותר.

==תקציר העלילה==
דבוב מריק (רוק הדסון) הוא פלייבוי עשיר ורודף שעשועים. הוא אוהב לנהוג בסירות מרוץ במהירות גבוהה ובאחד הפעמים הוא מתהפך, נפצע אך מחולץ בזמן ואמבולנס עם מכשיר הנשמה מצליח להשאירו בחיים.

באותו זמן לקה ד"ר פיליפס בעל בית חולים קטן בעיירה, בהתקף לב אבל מכשיר ההנשמה היה אצל המטפלים במריק והרופא נפטר. את הבשורה המרה מקבלים אשתו הלן (ג'יין ויימן) ובתה החורגת ג'ויס (ברברה ראש).

מריק מובא לבית החולים ולא מודע לסיפור הזה. הוא מתנהג בחוצפה ובורח משם מגיע לכביש ועוצר מכונית נהוגה על ידי הלן. היא מספרת לו את כל הסיפור והוא מתעלף ומוחזר לבית החולים.

הלן מנהלת את בית החולים ונעזרת באחות הראשית ננסי (אגנס מורהד) שהיא גם ידידת המשפחה. מתברר שבית החולים במצב רע כי ד"ר פיליפס היה תומך בנזקקים בעילום שם.

מריק נמצא בסערת רגשות ומרגיש שהוא אשם וכולם שונאים אותו. הוא נפגש עם רנדולף (אוטו קרוגר), ידיד של משפחת פיליפס ומבקש ממנו עזרה. רנדולף מסביר למריק כי הוא צריך לשנות את דרכו, לתרום לנזקקים בעילום שם ותוך זמן קצר ירגיש את השינוי בנפשו, הוא ייסחף לשיגעון הזה אבל זה "שיגעון נפלא".

מריק נפגש במקרה עם הלן ומציע לה 25.000 דולר אך היא מסרבת. היא נמלטת ממנו ומכונית פוגעת בה. הלן נפגעת בראשה ומתברר שאיבדה את מאור עיניה מקריש דם במוח.

הלן מתאוששת מעוורונה ולומדת ללכת בעזרת מקל. מריק נפגש אתה "במקרה" בחוף ומתחזה לסטודנט לרפואה בשם רובי. הלן לא מזהה את קולו ולאט לאט מתפתח ביניהם קשר אהבה. ג'ויס מגלה אותו אבל לא אומרת זאת להלן בגלל החשש שזה יפגע בה.

מריק תומך בסתר בהלן ומסדר לה ביקור בקליניקה יוקרתית בשווייץ ביחד עם ג'ויס וננסי אולם שם מבשרים לה רופאי העיניים כי אין להם פתרון לעיוורונה. הלן נשברת וברגע זה מגיע מריק ומעודד אותה ולוקח אותה לטיול בעיירה הסמוכה הם רוקדים ומריק מגלה לה את שמו האמיתי ומבקש את ידה.

הלן מבקשת לחשוב על כך ונמלטת עם ננסי. מריק מנסה לשווא למצוא אותה. הוא מחליט לחזור ללימודי הרפואה אותם נטש בימי ההוללות שלו.

כעבור מספר שנים - מריק הוא כעת נוירוכירורג. רנדולף מגיע אליו ומודיע לו שהלן גרה בניו מקסיקו וכעת היא מאושפזת ללא הכרה.

מריק ורנדולף מגיעים למקום ומתברר שיש צורך לנתח דחוף כי נוצרה פיברומה סביב קריש הדם. מריק מהסס אבל מבטו של רנדולף משדר לו שעליו לנתח. הוא מנתח את הלן בעזרתה של ננסי ולאחר הניתוח מתאוששת הלן, פותחת את עיניה ומבחינה במריק.

==קישורים חיצוניים==

*[http://www.tcm.com/tcmdb/title/82395/Magnificent-Obsession/ השיגעון הנפלא], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1954
קטגוריה:סרטים באנגלית
קטגוריה:סרטים אמריקאיים
קטגוריה:סרטי דרמה רומנטית
קטגוריה:סרטים מבוססי ספרים
קטגוריה:סרטי אולפני יוניברסל
קטגוריה:סרטי רוק הדסון
קטגוריה:סרטי ג'יין ויימן
קטגוריה:סרטים על עיוורים
All That Matters

All That Matters (בעברית: כל העניינים) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals.<ref></ref> השיר יצא לאור ב-14 באוקטובר 2013, על ידי חברות התקליטים איילנד רקורדס, RBMG וסקולבוי רקורדס, כסינגל השני מתוך אלבום האוסף.<ref name=":0"></ref>

השיר הצליח להגיע בשיאו למקום ה-24 במצעד הבילבורד הוט 100, ובכך הפך לאחד מהשירים המצליחים ביותר מן האלבום.

== רשימת השמעה ==
* הורדה דיגיטלית
# All That Matters" - 3:11"

== וידאו קליפ ==
הווידאו קליפ הנלווה שיצא לשיר צולם ובוים על ידי קולין טילי, ופורסם ב-2 בדצמבר 2013, בערוץ היוטיוב של ביבר. הקליפ צולם בכיכובו של הדוגמן קיילין רוסו. בראיון שנערך בדצמבר 2013, אישר ביבר שהוא כתב את השיר כשהוא נמצא ב-"מקום מאושר" ביחסיו עם סלינה גומז, עד שהם נפרדו בתחילת 2013.

נכון לדצמבר 2019, מונה הצפיות של הקליפ עומד על למעלה מ-200 מיליון צפיות.<ref></ref>

== הופעה ==
ג'סטין ביבר ביצע את השיר באופן רשמי עם הזמרת-יוצרת האמריקאית אריאנה גרנדה, במהלך סיבוב ההופעות השני שלה, "The Honeymoon Tour".<ref></ref> מאוחר יותר, באמצע שנת 2015, ביצע ביבר את השיר בפסטיבל "Wango Tango".<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|1,000,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|14 באוקטובר 2013
|הורדה דיגיטלית
|איילנד
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:וידאו קליפים שבוימו על ידי קולין טילי
קטגוריה:שירי לפידים
קטגוריה:סינגלים שהגיעו למקום הראשון בדנמרק
קטגוריה:סינגלים בהוצאת איילנד רקורדס
Hold Tight (שיר של ג'סטין ביבר)

Hold Tight (בעברית: תחזיק חזק) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals.<ref></ref> השיר יצא לאור ב-21 באוקטובר 2013, על ידי חברות התקליטים איילנד רקורדס, RBMG וסקולבוי רקורדס, כסינגל השלישי מתוך אלבום האוסף.<ref name=":0"></ref>

במצעדים זכה השיר להצלחה רבה כאשר כבש את צמרת המצעד הדני ובנוסף, נכנס היישר אל המקום ה-29 במצעד הבילבורד הוט 100.

== רשימת השמעה ==
* הורדה דיגיטלית
# 4:14 - "Hold Tight"

== הופעה ==
ג'סטין ביבר ביצע את השיר עם גיטרה אקוסטית, ביחד עם דן קנטר בשנת 2015, בפסטיבל "Wango Tango". בנוסף, הוא הופיע איתו בתוכנית הטלוויזיה הצרפתית "Le Grand". יתר על כן, הופיע עם השיר בכל אחד מן המופעים שנכללו בסיבוב ההופעות השלישי שלו, "Purpose World Tour".

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000
|-
| colspan="3" | <small>מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!ארצות הברית
|21 באוקטובר 2013
|הורדה דיגיטלית
|איילנד
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירי לפידים
קטגוריה:סינגלים שהגיעו למקום הראשון בדנמרק
קטגוריה:סינגלים בהוצאת איילנד רקורדס
שברולט Yeoman

שברולט Yeoman (באנגלית: Chevrolet Yeoman) היא מכונית סטיישן גדולה, אשר יוצרה על ידי חטיבת המכוניות שברולט בחברת ג'נרל מוטורס האמריקאית בשנת 1958. 

תאוצת דגם "שברולט Yeoman" (מנוע 6 צילינדרים, מנוע שברולט 235) מ-0 – 100 קמ"ש היא 16.6 שניות.

תאוצת דגם "שברולט Yeoman" (מנוע שברולט 283 - 8 צילינדרים מסוג Turbo Fire) מ-0 – 100 קמ"ש היא 13.0 שניות.

==גרסאות==
* 2 דלתות (יוצרו 16,590 יחידות)
* 4 דלתות

== תמונות ==
<gallery mode="packed" heights="140">
קובץ:Old US car in Havana - Flickr - exfordy (10).jpg |שברולט Yeoman 0
קובץ:1958 Chevrolet Yeoman 2Door.jpg|שברולט Yeoman בתצורת 2 דלתות (סטיישן)
קובץ:1958 Chevrolet Yeoman wagon.jpg |שברולט Yeoman בתצורת 4 דלתות (סטיישן)
</gallery>

==ראו גם==
* שברולט Parkwood
* שברולט קינגסווד

== קישורים חיצוניים ==

* [https://www.youtube.com/watch?v=0zmLHMhe3H4 שברולט Yeoman] (2:44 דקות), יו-טיוב
* [https://www.youtube.com/watch?v=wSptewWaIp4 שברולט Yeoman] (10:21 דקות), יו-טיוב
* [https://www.youtube.com/watch?v=GadeGRQI6SQ שברולט Yeoman] (4:59 דקות), יו-טיוב
* [https://www.grautogallery.com/vehicles/2834/1958-Chevrolet-Yeoman שברולט Yeoman - תמונות] (grautogallery)

==הערות שוליים==

קטגוריה:מכוניות סטיישן
קטגוריה:דגמי מכוניות שהושקו ב-1958
קטגוריה:מכוניות אמריקאיות
Yeoman
הר אסיניבוין

ליל כוכבים מעל [[אגם מגוג ומאחוריו הר אסיניבוין]]
הר אסיניבוין (באנגלית: Mount Assiniboine), הוא הר פירמידלי בהרי הרוקי הקנדיים, על קו פרשת המים של אמריקה, ועל הגבול בין פרובינציית אלברטה לפרובינציית קולומביה הבריטית בקנדה. 

גובהו של ההר 3,618 מטרים, והוא ההר הגבוה ביותר בהרי הרוקי הקנדיים. בשל צורתו ודמיונו להר המטרהורן שבהרי האלפים, הוא זכה לכינוי "מטרהורן של הרי הרוקי".
ההר הוא ההר השישי בגובהו באלברטה, וה-16 בגובהו בקולומביה הבריטית.

==מקור השם==
שמו של ההר ניתן לו על ידי ג'ורג' מ. דוסון בשנת 1885. דוסון ראה את ההר לראשונה מהר קופר. הוא ראה עננים מתנשאים מעל פסגת ההר וזה הזכיר לו את ענני העשן העולים מעל אוהלי הטיפי של השבט האינדיאני אסיניבוין.

ההר נמצא על הגבול בין הפארק הפרובינציאלי אסיניבויין בקולומביה הבריטית, לבין הפרק הלאומי באנף, באלברטה.

== טיפוס על ההר ==
הראשונים לטפס על ההר היו ג'יימס אאוטראם, כריסטיאן בוהרן וכריסטיאן האסלר, שעשו זאת ב-1901. ב-1925 היה לורנס גראסי הראשון שטיפס על ההר לבדו.

==אתר מורשת עולמית==
ב-1984 הוכרז הפארק בו נמצא ההר על ידי אונסק"ו כאתר מורשת עולמית ביחד עם פארקים נוספים ובשם הקיבוצי "הפארקים בהרי הרוקי הקנדיים". 

== קישורים חיצוניים ==

* [https://web.archive.org/web/20170822131632/http://www.env.gov.bc.ca/bcparks/explore/parkpgs/mt_assiniboine/assiniboine.pdf מיקום ההר בפארק -מפת הפארק]
* [https://web.archive.org/web/20160528192907/http://www.peakfinder.com/peakfinder.ASP?PeakName=Mount+Assiniboine היסטוריית הטיפוס על ההר]
==הערות שוליים==

אסיניבוין
אסיניבוין
קטגוריה:הפארק הפרובינציאלי הר אסיניבוין
קטגוריה:הפארק הלאומי באנף
Recovery (שיר)

Recovery (בעברית: התאוששות) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals.<ref name=":0"></ref> השיר יצא לאור ב-28 באוקטובר 2013, על ידי חברות התקליטים איילנד רקורדס, RBMG וסקולבוי רקורדס, כסינגל הרביעי מתוך אלבום האוסף.<ref></ref>

עם יציאתו נכנס השיר אל המקום ה-41 במצעד הבילבורד הוט 100.

== רקע וכתיבה ==
את השיר כתבו ג'סטין ביבר, דומיניק ירדן, ג'יימס גינוס, ג'ייסון בויד, קרייג דייוויד ומארק היל והוא הופק על ידי האודיבלים. האודיו הרשמי של השיר הועלה ליוטיוב ב-27 באוקטובר 2013, ונכון לדצמבר 2019, מונה הצפיות שלו עומד על למעלה מ-20 מיליון צפיות.<ref name=":1"></ref>

בסמוך לצאתו, עלה השיר לרשת הזרמת המדיה ספוטיפיי.<ref name=":0" />

== רשימת השמעה ==
* הורדה דיגיטלית
# 3:02 - "Recovery"

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!ארצות הברית
|28 באוקטובר 2013
|הורדה דיגיטלית
|איילנד
|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:סינגלים בהוצאת איילנד רקורדס
מגדל HHHR

מגדל HHHR (ידוע גם בשם המגדל הכחול) הוא גורד שחקים בדובאי, איחוד האמירויות הערביות. במגדל 72 קומות וגובהו 317 מטר.

בניית המגדל החלה בשנת 2006 והסתיימה בשנת 2010. המגדל משמש בעיקר לצורכי מגורים אך חלק קטן ממנו משמש לצורכי מסחר. מגדל HHHR הוא מגדל המגורים החמישי בגובהו בדובאי והשביעי בגובהו בעולם.

הבניין נבנה על ידי מיזם משותף בין Al Ahmadiah Contracting ו Trading Co מאיחוד האמירויות הערביות ו Hip Hing Construction מהונג קונג.

==קישורים חיצוניים==

קטגוריה:דובאי: גורדי שחקים
Confident (שיר של ג'סטין ביבר)

Confident (בעברית: בטוח) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals.<ref name=":0"></ref> השיר יצא לאור ב-9 בדצמבר 2013, על ידי חברות התקליטים איילנד רקורדס, RBMG וסקולבוי רקורדס, כסינגל העשירי והאחרון מתוך אלבום האוסף.<ref name=":1"></ref><ref></ref>

עם יציאתו נכנס השיר אל המקום ה-41 במצעד הבילבורד הוט 100.<ref></ref>

== רקע וכתיבה ==
את השיר כתבו והפיקו פזמונאים ומוזיקאים רבים, כשהבולטים ביותר מביניהם הם צ'אנסלור בנט, ג'סטין ביבר, קנת קובי וסאונדז. האודיו הרשמי של השיר הועלה ליוטיוב ב-8 בדצמבר 2013, ונכון לאוגוסט 2021, מונה הצפיות שלו עומד על 304 מיליון צפיות.<ref></ref>

בסמוך לצאתו, עלה השיר לרשת הזרמת המדיה ספוטיפיי.<ref name=":0" />

== רשימת השמעה ==
* הורדה דיגיטלית
# 4:08 - "Confident"

== וידאו קליפ ==
הווידאו קליפ הנלווה שיצא לשיר צולם ב-18 בדצמבר 2013, בוים על ידי קולין טילי, ופורסם בערוץ היוטיוב של ביבר ב-24 בינואר 2014. כבר בדצמבר 2013, פרסם ביבר ברשתות החברתיות כמה תמונות והצצות מסט הצילומים.

בקליפ, מנסה ביבר לפתות אישה צעירה, אותה מגלמת קיילין רוסו, בתחנת דלק, לשווא. אף על פי שאותה האישה בהחלט בעניין שלו, היא אומרת שהוא צריך "לנסות להרשים אותה יותר" כדי שתרצה אותו. לבסוף, ביבר שואל אותה האם היא מוכנה לתת לו את מספר הטלפון שלה והיא במפתיע נענית בחיוב להצעה ונותנת לו את מבוקשו.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|1,000,000
|-
| colspan="3" | <small>מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!ארצות הברית
|9 בדצמבר 2013
|הורדה דיגיטלית
|איילנד
|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:וידאו קליפים שבוימו על ידי קולין טילי
קטגוריה:שירים על מיניות
קטגוריה:סינגלים שהגיעו למקום הראשון בדנמרק
קטגוריה:סינגלים בהוצאת איילנד רקורדס
שברולט פארקווד

שברולט פארקווד (באנגלית: Chevrolet Parkwood) היא מכונית סטיישן אשר יוצרה על ידי חטיבת המכוניות שברולט בחברת ג'נרל מוטורס האמריקאית בין השנים 1959–1961.

==דורות==
* דור ראשון (1959 - 1960)
* דור שני (1961)

== תמונות ==
<gallery mode="packed" heights="140">
קובץ:1960 Chevrolet Parkwood.jpg | שברולט פארקווד, שנת 1960 (דור שני)
קובץ:1960 Chevrolet Wagon (9624037653).jpg | שברולט פארקווד שנת 1960
קובץ:Billetproof 1960 Chevrolet.jpg | שברולט פארקווד, שנת 1960 (סטיישן)
קובץ:1959 Chevrolet Parkwood.jpg | שברולט פארקווד, שנת 1959 (דור ראשון)
</gallery>

==ראו גם==
* שברולט Yeoman
* שברולט קינגסווד

== קישורים חיצוניים ==

* [https://www.youtube.com/watch?v=ZVoKOOeYta8 שברולט פארקווד] (2:58 דקות), יו-טיוב
* [https://www.youtube.com/watch?v=aSRxZMQe5MA שברולט פארקווד] (9:29 דקות), יו-טיוב
* [https://www.youtube.com/watch?v=nVdfCbgvcsM שברולט פארקווד] (5:02 דקות), יו-טיוב
* [http://www.plan59.com/wagons/wagons024.htm שברולט פארקווד - תמונה - מבט לתוך הרכב] (plan59)

==הערות שוליים==

קטגוריה:מכוניות סטיישן
קטגוריה:דגמי מכוניות שהושקו ב-1959
קטגוריה:מכוניות אמריקאיות
פארקווד
כריסטיאן קרל ריינהרד, רוזן ליינינגן-דאגסבורג-פאלקנבורג-היידסהיים

כריסטיאן קרל ריינהרד, רוזן ליינינגן-דאגסבורג-פאלקנבורג-היידסהיים (בגרמנית: Christian Karl Reinhard von Leiningen-Dagsburg-Falkenburg-Heidesheim, 17 ביולי 1695 - 17 בנובמבר 1766), היה רוזן גרמני ואב קדמון של מרי מטק.

==ביוגרפיה==
כריסטיאן קרל ריינהרד נולד במילהיים ב-17 ביולי 1695, ליוהאן, רוזן ליינינגן-דאגסבורג-פאלקנבורג וליוהנה מגדלנה מהנאו-ליכטנברג, בתם של יוהאן ריינהרד השני, רוזן הנאו-ליכטנברג ואנה מגדלנה, רוזנת פפאלץ-בירקנפלד-בישויילר.

בשנת 1698 מת אביו יוהאן, רוזן ליינינגן-דאכסבורג-פאלקנבורג, וכריסטיאן קרל ריינהרד, אולם בשל היותו קטין מונה יוהאן ארנולד קילמן לעוצר במקומו, ובשנת 1701 נטל יוהאן וילהלם, הנסיך הבוחר מפפאלץ את חסותו עליו. בשל מלחמת הירושה הספרדית עבר כריסטיאן קרל ריינהרד עם משפחתו להיידסהיים, וקבע שם את מושבו. ב-17 בנובמבר 1766 מת כריסטיאן קרל ריינהרד בהיידסהיים, ובתו מריה לואיזה אלברטינה, רוזנת ליינינגן-דאגסבורג-פאלקנבורג ירשה את תאריו.

==משפחתו==
ב-27 בנובמבר 1726 התחתן כריסטיאן קרל ריינהרד עם קתרינה פוליקסנה, רוזנת זולמס-רדלהיים, בתם של גאורג לודוויג, רוזן זולמס-רדלהיים ואסנהיים ושרלוטה זיבילה, רוזנת אהלפלדט, ממנה נולדו לו 6 ילדים:
* יוהאן קרל לודוויג, רוזן ליינינגן-דאגסבורג-פאלקנבורג (1727–1734)
* מריה לואיזה אלברטינה, רוזנת ליינינגן-דאגסבורג-פאלקנבורג (1729–1818), התחתנה עם גאורג וילהלם, נסיך הסן-דרמשטדט
* פוליקסנה וילהלמינה, רוזנת ליינינגן-דאגסבורג-פאלקנבורג (1730–1800), התחתנה עם לודוויג אמיך, נסיך ליינינגן
* סופיה שרלוטה פרנציסקה, רוזנת ליינינגן-דאגסבורג-פאלקנבורג (1731–1781)
* אלכסנדרינה, רוזנת ליינינגן-דאגסבורג-פאלקנבורג (1732–1809), התחתנה עם היינריך האחד עשר, נסיך רויס-גרייץ
* קרולינה פליציטס, רוזנת ליינינגן-דאגסבורג (1734–1810), התחתנה עם קרל וילהלם, נסיך נסאו-אוזינגן

== אילן יוחסין ==

==קישורים חיצוניים==

קטגוריה:רוזנים גרמנים
קטגוריה:ילידי 1695
קטגוריה:נפטרים ב-1766
התרבות הכבארית

[[מערת כבארה, שם הוגדרה לראשונה התרבות הכבארית]]
התרבות הכבארית היא תרבות פרהיסטורית שהתקיימה בלבנט, ובכלל זה בארץ ישראל, בתחילת התקופה האפיפלאוליתית בין השנים 23,000 ועד 18,000 לפני זמננו.
שם התרבות ניתן לה על שם מערת כבארה השוכנת בדרום מערב כרמל, סמוך לרמת הנדיב. הארכאולוגים הבחינו שבשכבה C בממצא חומרי הקדום לתרבות הנאטופית ונתנו לו את השם התרבות הכבארית.

הכלים המאפיינים את התרבות הם כלי צור מיקרוליתיים בעלי צלע ארוכה, משובררת, וחודי כבארה, וכן במכתשים וכלי כתישה שנחשפו לראשונה במכלול כלי היומיום.

==לקריאה נוספת==
* עופר בר-יוסף ויוסף גרפינקל, הפרהיסטוריה של ארץ ישראל: תרבות האדם לפני המצאת הכתב, ירושלים, הוצאת אריאל, 2008.

==קישורים חיצוניים==

כבארית
קטגוריה:התרבות הכבארית
קטגוריה:התקופה האפיפלאוליתית
התרבות האחמרית

צור מטיפוס "אל-ואד", אופייניים לתרבות האחמרית.]]
[[מערת מנות בגליל המערבי, אחד האתרים של התרבות האחמרית.]]
התרבות האחמרית היא תרבות פרהיסטורית של ציידים-לקטים, שהתקיימה בתקופה הפלאוליתית העליונה, מ-45,000 שנים לפני זמננו לערך, ועד לכ-25,000 שנים לפני זמננו. אתרי התרבות נפוצים בדרום הלבנט – ישראל, ירדן וסוריה, והיא מתאפיינת בחודי אל-וואד, בלהבים ובלהבונים משובררים ומחודדים וכן במגרדים ובנקרים. ההומינידים המשויכים לתרבות זו הם האדם המודרני (הומו ספיינס). התרבות הוגדרה לראשונה בעקבות החפירות באתר ערק אל-אחמר שבצפון מדבר יהודה, ומכאן שמה. 

שתי התרבויות המשפיעות במזרח התיכון בתקופה הפלאוליתית העליונה היו "התרבות האוריניאקית הלבנטינית" לאורך חופי הצד המזרחי של הים התיכון ו"התרבות האחמרית הקדומה" שהייתה הנפוצה ברחבי הלבנט. בין שתי התרבויות אובחנה שונות מהותית – הראשונה מזוהה עם חדירה של מסורות ומנהגים מאירופה והאחרונה מזוהה כהתפתחות מקומית. הבדלים משמעותיים קיימים גם בתרבות החומרית, ובעיקר בין התעשיות הליתיות<ref>תעשיות ליתיות (ביוונית: "ליתוס" = אבן) הן תעשיות בהן בוצע שימוש נרחב באבנים למטרות ציד, עיבוד עורות, יצירת כלי נשק והבערת אש.</ref> יחד עם זאת שתי התרבויות מכילות תעשיות עצם וחרוזי צדפים, אם כי התעשייה האוריניאקית נחשבת למפותחת ומורכבת מבין השתיים. <ref></ref><ref></ref> 

==קישורים חיצוניים==

* 	
== הערות שוליים ==

קטגוריה:התרבות האחמרית
אפונסו טיירה

אפונסו טיירה (בפורטוגזית: Afonso Taira; נולד ב-17 ביוני 1992) הוא כדורגלן פורטוגזי המשחק בעמדת הקשר באל-ח'ולוד.

==קריירה==
טיירה התחיל את הקריירה שלו במחלקת הנוער של אינטרנסיונל אלמקיל, ממנה עבר לאשטוריל ובגיל 14 הצטרף לאקדמיה של ספורטינג ליסבון. בשנת חתם לשלוש שנים בקורדובה מהליגה הספרדית השנייה.

בעונת טיירה הושאל לאתלטיקו CP בה שיחק שנתיים.

ב-8 ביוני 2014 חתם לארבע שנים באשטוריל בה שיחק בצעירותו. ב-24 באוקטובר 2015 הבקיע את שער הבכורה שלו בקבוצה בתיקו 2-2 נגד ריו אבה.

ב-24 ביולי 2017 חתם בעירוני קריית שמונה מליגת העל.

ב-21 באוגוסט 2018 חתם טיירה על חוזה לשנתיים בבית"ר ירושלים, וב-27 באוגוסט ערך את הופעת הבכורה שלו במדי הקבוצה, בהפסד 4-1 למכבי פתח תקווה. בתאריך 24 בספטמבר הבקיע שער בניצחון הביתי באצטדיון טדי מול בני סכנין 2-3.

ב-2 בספטמבר 2019 עזב טיירה את בית"ר ירושלים וחתם בקבוצת הרמנשטאדט מליגת העל הרומנית.

ב-5 באוגוסט 2020 חזר טיירה לפורטוגל וחתם בבלננסש סאד לשנתיים.

בקיץ טיירה חתם בקאסה פיה.

==קישורים חיצוניים==

==הערות שוליים==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:קשקאיש: כדורגלנים
קטגוריה:כדורגלני קורדובה
קטגוריה:כדורגלני אתלטיקו קלוב דה פורטוגל
קטגוריה:כדורגלני אשטוריל
קטגוריה:כדורגלני עירוני קריית שמונה
קטגוריה:כדורגלני בית"ר ירושלים
קטגוריה:כדורגלני בלננסש סאד
קטגוריה:כדורגלני קאסה פיה
קטגוריה:כדורגלנים זרים בישראל
קטגוריה:ספורטאים פורטוגזים בספרד
קטגוריה:ספורטאים פורטוגזים בישראל
קטגוריה:ספורטאים זרים ברומניה
קטגוריה:ספורטאים פורטוגזים בערב הסעודית
קטגוריה:פורטוגזים שנולדו ב-1992
דורותיאה וילהלמינה מסקסוניה-צייץ

דורותיאה וילהלמינה מסקסוניה-צייץ (בגרמנית: Dorothea Wilhelmine von Sachsen-Zeitz; 20 במרץ 1691 – 17 במרץ 1743), הייתה אשתו של וילהלם השמיני, רוזן הסן-קאסל.

==ביוגרפיה==
דורותיאה וילהלמינה נולדה ב-20 במרץ 1691 בבאד אלסטר, למוריץ וילהלם, דוכס סקסוניה-צייץ ולמריה אמליה מברנדנבורג, בתם של פרידריך וילהלם, הנסיך הבוחר מברנדנבורג וסופיה דורותיאה משלזוויג-הולשטיין-זונדרבורג-גליקסבורג. אחיה של דורותיאה וילהלמינה מתו כולם בצעירותם, ומשום כך לאחר מות אביה בשנת 1718 היא נשארה האחרונה מבית סקסוניה-צייץ.

ב-27 בספטמבר 1717 התחתנה דורותיאה וילהלמינה עם וילהלם השמיני, רוזן הסן-קאסל, ממנו נולדו לה 3 ילדים. קרוליין, מלכת בריטניה אמרה לאליזבת שרלוט, דוכסית אורליאן, כי דורותיאה וילהלמינה היא מכוערת עם ראש מוזר. בשנת 1725 חלתה דורותיאה וילהלמינה במחלת נפש, ומאז שוב לא נראתה בציבור. עד מהרה החל בעלה להסתובב עם ברברה כריסטינה פון ברנהולד, וב-17 במרץ 1743 מתה דורותיאה וילהלמינה בקאסל.

==משפחתה==
ב-27 בספטמבר 1717 התחתנה דורותיאה וילהלמינה עם וילהלם השמיני, רוזן הסן-קאסל, ממנו נולדו לה 3 ילדים:
* קרל (21 באוגוסט 1718 - 17 באוקטובר 1719)
* פרידריך (14 באוגוסט 1720 – 31 באוקטובר 1785)
* מריה אמליה (7 ביולי 1721 - 19 בנובמבר 1744)

== אילן יוחסין ==

==קישורים חיצוניים==

* 

קטגוריה:נסיכות גרמניות
קטגוריה:ילידות 1691
קטגוריה:נפטרות ב-1743
ועידת המרידיאן הבין-לאומית

ועידת המרידיאן הבין-לאומית נערכה באוקטובר 1884 בוושינגטון, ארצות הברית, והתכנסה כדי לקבוע מוסכמה בינלאומית לקו מרידיאן. הכנס נערך לבקשתו של נשיא ארצות הברית צ'סטר ארתור.

נושא הכנס היה בחירה של "מרידיאן (קו אורך) כנקודת ייחוס אפס משותפת של קווי אורך והגדרת סטנדרטים של חישוב זמן ברחבי העולם". הוועידה הביאה לבחירת קו גריניץ' כסטנדרט בינלאומי למעלות אורך, כאשר הוא מוגדר כנקודת אפס.

== משתתפים ==
בוועידה השתתפו 26 מדינות שיוצגו על ידי 41 נציגים.
* 
* האימפריה הברזילאית
* 
* 
* 
* (נעדרה)
* 
* 
* כולל נציגים:
** הראג' הבריטי
** קנדה הבריטית
* 
* 
* איטליה
* יפן
* 
* 
* 
* 
* 
* שושלת רומנוב
* 22x22 פיקסלים אל סלוודור
* 
* 
* 
* ארצות הברית
* 22x22 פיקסלים ארצות הברית של ונצואלה

==קישורים חיצוניים==

קטגוריה:1884 בארצות הברית
קטגוריה:ועידות
קטגוריה:וושינגטון די. סי.: היסטוריה
קטגוריה:קרטוגרפיה
קטגוריה:זמן
מנאנדרוס (פירושונים)

מנאנדרוס (ביוונית: Μένανδρος, מננדרוס במלעיל דמלעיל – ההטעמה בהברה הראשונה) הוא שם יווני שמשמעותו "גבר איתן".

קטגוריה:פירושון אישים
נאוי גרופ

נאוי גרופ בע"מ, שבעבר נקראה קבוצת אחים נאוי בע"מ, היא חברה ציבורית העוסקת באשראי חוץ-בנקאי. פעילות החברה מתמקדת במתן פתרונות פיננסיים למגזר העסקי. החברה נסחרת בבורסה לניירות ערך בתל אביב והיא הגדולה בישראל בתחום המימון החוץ-בנקאי, עם תיק אשראי שהגיע בסוף 2021 ל-2.6 מיליארד שקל.

==היסטוריה==
החברה הוקמה בשנת 1983, על ידי האחים שאול ודורי נאוי. משפחת נאוי, ששורשיה בעיראק, עוסקת ביוזמות פיננסיות שנים רבות. החברה המשפחתית שהוקמה על ידי יעקב נאוי (אביהם של שאול ודורי) ואחיו ששון עסקה בעיראק במסחר בבדי צמר ובבנקאות. היא קישרה בין הקהילה היהודית למערכת הבנקאות העיראקית וניהלה מערכת יחסים קרובה עם משפחת ספרא. בשנת 1951 עלתה המשפחה לארץ, ששון נאוי הקים בישראל, בשותפות עם אליהו חורי, את "קופת מלווה וחיסכון ליוצאי עיראק", שבשנת 1976 נמכרה לבנק לאומי, ואת "ששון נאוי ובניו מימון והשקעות". בני הדור השני פעילים בעסקי הבנקאות מ-1983.

בשנת 2004 רכשו האחים את "הבנק העולמי להשקעות" ממשפחת אדלר, בנק קטן בפתח תקווה שנקלע לקשיים, והכניסו לתוכו את עסקי המימון שלהם. בספטמבר 2010 רכשה החברה את השליטה בשלד הבורסאי "גולדן אקוויטי", והחלה בפעילותה כחברה ציבורית בינואר 2011. האחים נאוי היו הראשונים מתחום הממסרים הדחויים (נכיון שיקים) שנכנסו לבורסה. בשנת 2016 גייסה החברה כ-500 מיליון ש"ח בהנפקת איגרות חוב ומימון החברה נהפך מבנקאי בלבד לכזה שכולל גם גיוסי חוב.

במאי 2024 שינתה החברה את שמה מקבוצת אחים נאוי לשם הנוכחי, נאוי גרופ.

==תחום הפעילות של החברה==
פעילותה של החברה כוללת מתן פתרונות פיננסיים מבוססי מימון ואשראי חוץ בנקאי. פעילותה העיקרי מתמקד במתן אשראי לחברות מסחריות, עם הצטרפותה לבורסה התמקדה החברה בממסרים לצד שלישי, אך כיום 75% מפעילותה הם ממסרים עצמיים.

החברה מתחרה בשוק האשראי העסקי, כתוצאה מכך פחתה ריבית האשראי שהיא מעמידה ללקוחותיה.

==בעלות ==
בעת שהחלה בפעילותה כחברה ציבורית החזיקו האחים ב־85% ממניות החברה. מאז בהדרגה החלו האחים נאוי לצמצם את אחזקתם בחברה והקטינו את אחזקתם ל־34.5%. במאי 2020, שאול נאוי מכר לאחיו דורי את מניותיו בחברה והודיעה על פרישה מניהולה בסוף השנה. במהלך שנת 2021 קיבל דורי נאוי היתר שליטה מרשות שוק ההון והגדיל את אחזקותיו בקבוצה ל-52.64%.

==קישורים חיצוניים==
* 

* כתבות על [http://www.globes.co.il/news/האחים_נאווי.tag האחים נאוי], באתר "גלובס"
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:שוק ההון בישראל
קטגוריה:תל אביב-יפו: חברות
קטגוריה:מוסדות פיננסים חוץ-בנקאים ישראלים
אנטונלה מולרוני

אנטונלה מולרוני (, נולדה ב-27 בספטמבר 1961) היא פוליטיקאית סן מרינזית.

== ביוגרפיה ==
אנטונלה מולרוני נולדה ב-27 בספטמבר 1961 בסן מרינו, עיר הבירה של סן מרינו.

ב-1986 סיימה מולרוני את לימודי המשפטים שלה באוניברסיטת בולוניה וקיבלה תואר בוגר, מיד לאחר שסיימה את הלימודים הצטרפה למרכז המפלגה הנוצרית-דמוקרטית הסן מרינזית, היא עסקה בעיקר בתחום החקיקה בנושא השוויון. כבר באותה השנה אישרה המועצה הכללית הסן מרינזית חוק בנושא התא המשפחתי שמולרוני הציעה. 

בשנת 1987 כיהנה מולרוני בתפקיד במחלקת המדינה לאוצר ותקציב מטעם מפלגתה. בין השנים 1987 ל-1990 כיהנה מולרוני כשרת התפוצות הסן מרינזית. בין השנים 1989 ל-1990 היא ייצגה את סן מרינו במועצת אירופה.

דעותיה של מולרוני הוטו שמאלה עם השנים והיא עברה לבסוף למפלגת הברית העממית-דמוקרטית הסן מרינזית. לאחר שעברה מפלגה נבחרה מולרוני לפרלמנט הסן מרינזי בשנת 1993 וסיימה את תפקידה בו בשנת 2001. לאחר סיום התפקיד בפרלמנט היא כיהנה כשופטת מטעם סן מרינו במועצת זכויות האדם האירופית, שבסיסה בשטרסבורג בשנים 2001–2007. בשנים 1993–2008 כיהנה מולורני כנשיאת מפלגתה.

ב-2008 היא נבחרה מטעם מפלגתה להיות שרת החוץ של סן מרינו, היא נכנסה לתפקיד ב-4 בדצמבר באותה השנה.

ב-2012 הסתיימה כהונתה של מולרוני כשרת חוץ והיא חזרה למפלגה הנוצרית-דמוקרטית, היא נבחרה מטעמה לתפקיד הקפיטן העוצר של סן מרינו וכיהנה בו חצי שנה, מה-1 באפריל עד ל-31 באוקטובר 2013.

== עיטורים ==
 - 70px אות מסדר ההצטיינות של הרפובליקה האיטלקית, 13 ביוני 2014.

== קישורים חיצוניים ==

* [https://www.unicef.org/infobycountry/sanmarino_47887.html Third Annual San Marino-UNICEF Awards honour children’s advocacy groups], אתר UNICEF.
* [https://www.youtube.com/watch?v=hPdI1denPXU תעמולה לבחירות 2008 בה משתתפת אנטונלה מולרוני], אתר יוטיוב.
* [http://www.consigliograndeegenerale.sm/on-line/home/composizione/elenco-consiglieri/scheda17128825.html Scheda di Antonella Mularoni], באתר הפרלמנט הסן מרינזי.

== הערות שוליים ==

קטגוריה:ילידות 1961
קטגוריה:סן מרינזים שנולדו ב-1961
קטגוריה:פוליטיקאים סן מרינזים
קטגוריה:שרות חוץ
קטגוריה:נשים סן מרינזיות
יחסי צ'אד–רומניה

יחסי צ'אד-רומניה הם היחסים הדיפלומטיים שבין רפובליקת צ'אד לבין רומניה. 

== היסטוריה ==
היחסים בין שתי המדינות כוננו ב-15 ביולי 1969. באותה השנה נחתם הסכם סחר בין שתי המדינות, ובשנת 1971 נחתם הסכם נוסף בנושא שיתוף פעולה בתחום הטכנולוגיה. למרות ההסכמים שנחתמו הסחר הבילטרלי בין שתי המדינות הוא מזערי.

בנובמבר 2007 שלחה רומניה משלחת של 120 חיילים לדרום צ'אד ולרפובליקה המרכז אפריקאית במסגרת כוח שמירת השלום של האומות המאוחדות שם. גם לאחר שכוחות הצבא הרומניים נסוגו מצ'אד המשיכה רומניה לגנות את האלימות בצ'אד והאשימה בה את כוחות המורדים במדינה. באמצע 2008 אמר שר ההגנה והביטחון הרומני תיאודור מלסקאנו כי ארצו לא תשלח עוד כוחות לצ'אד וציינה כי המצב במדינה עובר את הקו האדום והיא לא מוכנה לקחת חלק במלחמה באזור.

בדצמבר 2008 נעצר ברומניה רוצחו של בנו של הנשיא הצ'אדי אידריס דבי, ברהים דבי. אנשיו של דבי שפעלו באזור ירו עליו חצים מורעלים והרגו אותו. סריקות הדנ"א בזירת הרצח הותאמו לרוצח והוכרז רשמית כי הוא הרוצח.

== ייצוג ==
* צ'אד מיוצגת ברומניה בדרג השגרירות באמצעות שגרירות שהיא מחזיקה בבוקרשט.
* רומניה אינה מיוצגת בצ'אד בדרג השגרירות אלא באמצעות השגרירות שלה בטריפולי, בירת לוב.

== דמיון בין דגלי המדינות ==
דגלי רומניה וצ'אד נראים זהים זה לזה במבט ראשוני אך במבט מעמיק ניתן לראות כי הרצועה הכחולה והרצועה האדומה בדגל צ'אד כהים יותר מבדגל רומניה. רומניה השתמשה בדגל החל משנת 1866, וצורתו הוצגה כבר ב-1848, כשעוד נקראה ולאכיה. צ'אד החלה להשתמש בדגל בשנת 1960 לאחר קבלת עצמאותה מצרפת. באותם ימים הדגלים לא היו זהים עקב הטמעת סמל הרפובליקה הסוציאליסטית רומניה בתוך הדגל. עם זאת, הסמל הוסר בכל דגלי המדינה בשנת 1989, לאחר המהפכה הרומנית, בה הופל ניקולאה צ'אושסקו.

הרומנים היו מודעים לקיום הדגל הצ'אדי הדומה ולדברי מנהיגים רומנים, נשיא צרפת, פרנסואה מיטרן, ניסה לשכנע את הרומנים לשנות את דגלם, אך לדברי נשיא רומניה, יון איליאסקו, הם היו אז עסוקים בדברים חשובים יותר. לדברי פטרה רומאן הנשיא הצרפתי הציע לרומנים לשמר את החור במרכז הדגל וכך להבדיל אותו מדגל צ'אד, אולם הרומנים לא קיבלו את ההצעה, גם משום שהחור באמצע דגל מונע ממנו להתנפנף וגורם לקריעתו.

שגרירות צ'אד במוסקבה פנתה ב-2004, במחאה רשמית לאומות המאוחדות ותבעה לא להניף את דגל רומניה. התביעה הצ'אדית לא נענתה, כי רומניה בחרה בצבעי הדגל שלה קרוב למאה שנה לפני הקמת צ'אד. הדיווחים לא אושרו, אמנם נשיא רומניה יון איליאסקו מיהר להוציא הצהרה פומבית בה הוא מצהיר כי "הטריקולור הוא שלנו, לא נוותר על הדגל".

חבר הפרלמנט הרומני מטין צ'רקז (Metin Cerchez) הציע ב-2001 להוסיף את סמל רומניה על הצבע הצהוב, כדי להבדיל את הדגל הרומני מדגלים דומים, אך הצעתו לא התקבלה.

== הערות שוליים ==
Eenie Meenie

Eenie Meenie הוא שיר של הזמר האמריקאי שון קינגסטון והזמר הקנדי ג'סטין ביבר. השיר נכתב על ידי קינגסטון, ביבר, קרלוס וסטיבן באתיי, בני בלנקו, מרקוס פלאסיוס וארנסט קלארק, והופק על ידי בלנקו. השיר פורסם במקור בתור הסינגל הראשון מתוך אלבום האולפן השלישי של קינגסטון, Back 2 Life, ב-23 במרץ 2010, אבל נמחק מסיבות לא ידועות. עם זאת, הוא נכלל באלבום My World 2.0. 

השיר הגיע לעשירייה הראשונה בניו זילנד ובריטניה, ולעשרים המקומות הראשונים באוסטרליה, קנדה, אירלנד וארצות הברית. הווידאו קליפ הנלווה מציג את קינגסטון וביבר במסיבת בריכה בבית משותף, אשר נרדפים על ידי אותה נערה.

== רקע ופרסום ==
השיר הושמע לראשונה ב-4 במרץ 2010, באתר האינטרנט של ראיין סיקרסט, והוא פורסם רשמית ב-23 במרץ 2010, ארצות הברית. השיר הוא בסגנון דאנס-פופ, עם השפעות של R&B ורגאיי.

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!ארצות הברית (RIAA)
|פלטינה
|1,238,000
|-
!בריטניה (BPI)
|זהב
|400,000
|-
!ניו זילנד (RMNZ)
|זהב
|7,500
|-
!קנדה (Music Canada)
|זהב
|40,000
|-
! colspan="3" |סיכום
|-
!בכל העולם
|N/A
|1,900,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!חברת תקליטים
!פורמט
!מקור
|-
! rowspan="2" |ארצות הברית
|15 במרץ 2010
| rowspan="9" |אפיק • בלוגה הייטס
|רדיו איירפליי
| rowspan="9" |
|-
|23 במרץ 2010
|תקליטור
|-
!צרפת
| rowspan="4" |28 במרץ 2010
| rowspan="7" |הורדה דיגיטלית
|-
!גרמניה
|-
!בריטניה
|-
!ארצות הברית
|-
!קנדה
| rowspan="2" |29 ביוני 2010
|-
!יפן
|-
!בריטניה
|5 ביולי 2010
|}

== קישורים חיצוניים ==

== הערות שוליים ==

קטגוריה:שירי 2009
קטגוריה:סינגלים מ-2010
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי ג'סטין ביבר
קטגוריה:שירים שהופקו על ידי בני בלנקו
קטגוריה:וידאו קליפים שבוימו על ידי ריי קיי
קטגוריה:סינגלים בהוצאת איילנד רקורדס
קטגוריה:סינגלים בהוצאת אפיק רקורדס
לא תלך רכיל בעמיך

לא תלך רכיל בעמיך היא מצוות לא תעשה מתוך תרי"ג מצוות, לפיה אסור להעביר מידע שעלול לסכסך, או לספר לשון הרע. מקור האיסור ב.

==גדרי המצווה ==
בתורה ישנו איסור על רכילות , ומבואר בתלמוד () שנכלל בזה לאסור על דיין שהיה מהמיעוט המזכה לספר למחויב שהוא היה מהמזכים ופלוני ופלוני חייבוהו, והוסיפו על כך גם את הפסוק , המלמד לאסור לספר כל דבר הנאמר לאדם על סמך אמון שלא יספר.

הרמב"ם כתב ב"משנה תורה":
:המרגל בחברו עובר בלא תעשה, שנאמר: 'לא תלך רכיל בעמיך'. ואף על פי שאין לוקין על דבר זה, עוון גדול הוא, וגורם להרוג נפשות רבות בישראל, לכך נסמך לו 'לא תעמוד על דם רעך'... איזהו רכיל? זה שטוען דברים והולך מזה לזה ואומר כך אמר פלוני כך וכך שמעתי על פלוני, אף על פי שהוא אמת, הרי זה מחריב את העולם. יש עוון גדול מזה עד מאד, והוא בכלל לאו זה, והוא לשון הרע, והוא המספר בגנות אף על פי שאומר אמת. אבל האומר שקר, נקרא מוציא שם רע על חברו (רמב"ם דעות ז א-ב). 
הכסף משנה מדייק ברמב"ם שהרכילות אסורה גם כשהמדבר סבור שאין בזה גנאי, עצם הפעולה של הטענת דברים מזה לזה, הרי זה נכלל באיסור רכילות. כסף משנה שם).

עוד כתב הרמב"ם:
:אמרו חכמים: שלוש עבירות נפרעין מן האדם בעולם הזה ואין לו חלק לעולם הבא, עבודת כוכבים וגילוי עריות ושפיכות דמים, ולשון הרע כנגד כולם... ולא נחתם גזר דין על אבותינו במדבר אלא על לשון הרע לבד... ויש דברים שהן אבק לשון הרע, כיצד... שיאמר שִתקו מפלוני, איני רוצה להודיע מה אירע (רמב"ם דעות ז).

== טעמי המצווה ==
על פי היהדות, חברה לא יכולה להתקיים כאשר יש רכילויות ולשון הרע בין אחד לשני, רכילות גורמת לריבים וסכסוכים, חברה אנושית ללא רכילות היא חברה טובה יותר. רש"ר הירש כותב "במקום שרוח רכילות שולטת, אין להאמין בריע ואין לבטוח באלוף, כל אדם חייב לשמור פתחי פיו, לבל יספר לאחר על ענייניו הפרטיים" (הרב הירש פרשת קדושים פרק יט פסוק טז).

==ראו גם==
* איסור לשון הרע

קטגוריה:לשון הרע
קטגוריה:פרשת קדושים
קטגוריה:מצוות שבין אדם לחברו
קטגוריה:מצוות לא תעשה
קטגוריה:מצוות שבדיבור
קטגוריה:מניין מצוות שמירת הלשון לפי החפץ חיים
הנוף החקלאי בדרום אלנד

הנוף החקלאי בדרום אלנד הוא אתר מורשת עולמית של אונסק"ו השוכן על רמה גדולה המכסה 56,000 דונם, על גבי האי אלנד בשוודיה.

כתוצאה משכבת אדמה דקה ומרמת חומציות גבוהה, האתר כולל מגוון רחב של צמחים, כולל מינים נדירים רבים.

== חשיבות האזור כאתר מורשת עולמית ==
האזור הוכרז כאתר מורשת עולמית בזכות המגוון הביולוגי המרשים שבאזור, ובזכות הרקע הפרה-היסטורי של האתר מבחינת היכולת של בני אדם קדומים להסתגל לסביבת האקלים המיוחדת.

== האתר בתקופה הפרה-היסטורית ==
היישוב הפלאוליתי אלבי ממוקם על החוף המזרחי של האי, שם חפירות חשפו שרידים של בקתות עץ סביב אגם פרהיסטורי קטן. נמצאו באתר ממצאים שונים המעידים על הימצאותם של דובים, כלבי ים ופוקניים, וכן נחשפו טכנולוגיות לציד ולקציר, כגון חניתות, צלצלים עשויים קרניים וצור.

ארכאולוגים גילו עדויות של מבנים מבוצרים מעוגלים שנבנו בתקופות מאוחרות יותר.

בתקופת הברונזה ובחלקה הראשון של תקופת הברזל, הצמחייה באזור סבלה מלחצים קיצוניים. חוקרים הציעו השערה כי היעלמותם של עצים גרמה להיעלמותם המסתורית של בני אדם סביב שנת 500 לפנה"ס, אשר מתועדת באי ובמקומות אחרים. אותם חוקרים מאמינים כי הסיבה לכך הייתה הרחבת האוכלוסייה האנושית עד אשר חרגה מיכולת ההכלה של האתר.

סביב השנים 800 עד 1000, יישובים ויקינגיים חזרו להופיע בסביבה.

== רקע גאולוגי ==
מישור הגיר נוצר על ידי פעולה קרחונית לפני עידן הקרח.

אבן הגיר עצמה נוצרה לפני כ-500 מיליון שנה מתוך הים שמדרום לאי.

מסיבות אלו, אבן הגיר שבנוף החקלאי של דרום אלנד מכילה רישום מאובנים נדיר של יצורים ימיים אשר תרמו רבות להבנת התפתחותם של יצורים חיים רבים.

== קישורים חיצוניים ==

* [http://whc.unesco.org/en/list/968 הנוף החקלאי בדרום אלנד], באתר אונסק"ו.

2017 10
קטגוריה:שוודיה: אתרי מורשת עולמית
קפיטן עוצר

הקפיטן העוצר של סן מרינו () הוא שם המשרה בה מחזיקים שני ראשי המדינה של סן מרינו. הקפיטנים העוצרים נבחרים מדי שישה חודשים בפרלמנט של סן מרינו. לרוב ובאופן רשמי כהונתם של הקפיטנים העוצרים נמשכת שישה חודשים בלבד. מינוי הקפיטן העוצר מתרחש באופן מסורתי ב-1 באפריל וב-1 באוקטובר, כל שנה ושנה. התפקיד נוצר בשנת 1243 והמסורת נשמרה מאז ועד היום.

מנהג הדיארכיה בסן מרינו נגזר עוד מתקופת הקונסולים ברפובליקה הרומית.

== היסטוריה ==
תפקיד הקפיטן העוצר נוצר בשנת 1243 כאשר תפקידם היה "ניהול הצדק בסן מרינו", תפקיד השקול לתפקיד שופט מודרני. באותה התקופה הם נקראו "קונסולים" כשם התפקיד ברומא העתיקה. הקונסול הראשון נבחר ב-12 בדצמבר 1243 על ידי "המועצה הגדולה והכללית" שהפכה לפרלמנט של סן מרינו, גם אז כהונתם הייתה כהונה של שישה חודשים בדיוק.

בסוף המאה השלוש עשרה המוסד החל להשתנות, אחד מהמנהיגים לקח את התואר "קפיטן" והשני את התואר "מגן", משנת 1317 המגן היה חייב להיות רקטור. בדרך כלל, אחד מהם היה שייך למעמד העליון כדי להבטיח שליטה חזקה ואדם עם המיומנויות הדרושות כדי לשלוט במדינה, ואחד ממעמד הפועלים, שמייצג את העם.

בשנת 1972 נחקק בסן מרינו חוק שמסיר את האיסור על נשים להתמודד למשרות ציבוריות. קפיטן עוצרת אישה נבחרה לראשונה לתפקיד ב-1 באפריל 1981. ב-1 באפריל 2017 נבחרו לראשונה שתי נשים לתפקיד הקפיטן העוצר של סן מרינו; ונסה ד'אמברסו ומימה זבולי. סן מרינו היא המדינה עם הכי הרבה ראשי מדינה נשים.

== בחירה ==
כיסא הקפיטן העוצר של סן מרינו
הקפיטנים העוצרים נבחרים כל שישה חודשים על ידי הפרלמנט של סן מרינו, והם בדרך כלל שייכים למפלגות יריבות כדי שלא תהיה דעה אחת שתשתלט על העם כולו. הליך הבחירה הוסדר בשנת 1945, למרות שבאופן לא רשמי התהליך היה זהה למשך שלוש מאות שנים, מהמאה השבע עשרה.

אם זוג מועמדים לא מקבל מספר קולות מספק מחברי הפרלמנט אז ישנו סיבוב שני.

=== תנאים למועמדות ===
* אזרחות מלידה (דין הדם).
* להיות מעל גיל 25.
* להיות חבר בפרלמנט של סן מרינו (המועצה הגדולה והכללית).
* פרק זמן של שלוש שנים מאז הכהונה הקודמת כקפיטן העוצר.

== סמכות שלטונית ==
הקפיטן העוצר היא המשרה העליונה ביותר ברפובליקת סן מרינו. הקפיטנים העוצרים הם שליטי המדינה, תפקיד שהם מבצעים כגוף אחד, עם זכות וטו הדדית על ההחלטה של השני. הם זכאים לתואר "הוד רוממותו". עם זאת, סמכותם השלטונית היא קטנה למדי וכוחם הוא בעיקר סמלי, שכן חובתם העיקרית היא לייצג את המדינה בעולם ולהבטיח את הסדר החוקתי. הם מפקחים על הפרלמנט הסן מרינזי, על הממשלה, ועל מועצת השנים עשר אך אין להם זכות הצבעה והחלטה באף אחת מן הישויות.

הקפיטנים העוצרים הם מפרקי הפרלמנט כאשר זמן כהונתו נגמר או שהמפלגה הנבחרת לא מצליחה להקים קואליציה יציבה. הקפיטן העוצר תמיד יהיה זה שיפרסם את החוקים שאושרו בפרלמנט.

החל משנת 1499 אין אפשרות להעמיד לדין את הקפיטנים העוצרים בזמן כהונתם. הנוהל קובע כי חמישה עשר יום לאחר תום המנדט שלהם במדינה כל אזרח חופשי להגיש תביעה לבית הדין בסן מרינו על דברים לא חוקיים שעשו או תפקידים שלא מילאו כראוי למרות חובתם.

== ראו גם ==
* סן מרינו
* היסטוריה של סן מרינו
* הפרלמנט של סן מרינו

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:סן מרינו: פוליטיקה
קטגוריה:משרות פוליטיות
רן סער

רן סער (נולד ב-5 ביולי 1952) הוא יו"ר מכבי שירותי בריאות, וקודם לכן היה מנכ"ל הקופה. קודם לכן שירת ב"מוסד" במשך 24 שנים.

==ביוגרפיה==
הוריו של רן סער, ברוך וריבה סנדלר, עלו לישראל מדרום אפריקה ב-1948, והתיישבו בבית ינאי. בתם הבכורה נפטרה ימים מעטים לאחר שנולדה, ולכן חזרו לדרום אפריקה לקראת הולדתו של רן, ורק בהגיעו לגיל שנה חזרו לבית ינאי.

סער שירת בצה"ל כקצין בצנחנים ובנח"ל. למד כלכלה בארצות הברית ועבד כמאבטח בשגרירות ישראל. גויס ל"מוסד" בזכות שליטתו באנגלית, ושירת בתפקידים מבצעיים, בעיקר בחו"ל. לאחר 24 שנים פרש, לאחר שלדבריו לא הסתדר עם ראש "המוסד", אפרים הלוי.

הוא בוגר המכללה לביטחון לאומי ובעל תואר שני במדעי המדינה מאוניברסיטת חיפה.

לאחר פרישתו מ"המוסד" מונה בשנת 2000 לראש מחוז השרון של "מכבי שירותי בריאות", ושימש בתפקיד זה במשך שש שנים. בהמשך שימש במשך ארבע שנים ראש מחוז המרכז.

ביולי 2011 מונה למנכ"ל הקופה במקומו של פרופ' אהוד קוקיה. בשנת 2014 קיבל את אות המנכ"ל המצטיין מטעם "אנשים ומחשבים".
בשנת 2021 סיים את כהונתו כמנכ"ל הקופה ומונה ליו"ר ההנהלה במקומו של פרופ' משה רוח.

במהלך כהונתו "מכבי" הקימה את בית החולים אסותא אשדוד וסער מונה ליו"ר בית החולים.

מכהן כדירקטור בחברות בנות של "מכבי שירותי בריאות".

==חיים אישיים==
מתגורר ברעננה, נשוי בשנית לאיריס ואב לארבעה בנים.

אחותו, אורנה סנדלר-קליין, שירתה אף היא ב"מוסד" בתפקיד מבצעי בחו"ל, ולאחר פרישתה כתבה שני ספרים (האחד על שירותה והשני על היעלמות אחותם).

==קישורים חיצוניים==

* 
* 
* 
* 

==הערות שוליים==

קטגוריה:אנשי המוסד
קטגוריה:בוגרי המכללה לביטחון לאומי
קטגוריה:מנכ"לים ישראלים
קטגוריה:דירקטורים ישראלים
קטגוריה:מנכ"לים יוצאי המוסד
קטגוריה:מנכ"לי מכבי שירותי בריאות
קטגוריה:ישראלים ילידי דרום אפריקה
קטגוריה:בית ינאי: אישים
קטגוריה:ישראלים שנולדו ב-1952
המועצה הגדולה והכללית (סן מרינו)

המועצה הגדולה והכללית () היא הפרלמנט של סן מרינו. שישים חברי הפרלמנט נבחרים לכהונה של חמש שנים. השיטה בה משתמש הפרלמנט לחלוקת המושבים בין המפלגות השונות היא שיטת ויקטור ד'הונד אך שיטת הבחירה שונה ומזכירה באופייה את אופי הבחירות המוניציפליות באיטליה. אחוז החסימה בפרלמנט של סן מרינו הוא 3.5 אחוזים.

המועצה פועלת בהשראת המועצה הרומית ברומא העתיקה.

המועצה מפקחת על קונגרס המדינה שהיא הממשלה.
== ראו גם ==
* קפיטן עוצר

== קישורים חיצוניים ==
* 

קטגוריה:סן מרינו: פוליטיקה
סן מרינו
יחסי פיג'י–קנדה

יחסי פיג'י–קנדה הם היחסים הדיפלומטיים שבין הרפובליקה של איי פיג'י לבין קנדה.

== סקירה כללית ==
היחסים הדיפלומטיים בין קנדה לפיג'י היו לרוב חמים אך הפכו למתוחים בתקופת המשטר הצבאי בפיג'י מ-2006 עד 2014. במהלך תקופה זו, מדיניות ההתקשרות של ממשלת קנדה עם ממשלת פיג'י הייתה מוגבלת למגעים ברמה המקצועית. קנדה בירכה על הבחירות בפיג'י בספטמבר 2014 כצעד חיובי בדרך לדמוקרטיה וחימום ביחסים.

קנדה ופיג'י שותפות בארגונים בינלאומיים כגון האו"ם, קרן המטבע הבינלאומית וארגון הבריאות העולמי. קנדה היא גם שותפה ברב שיח פורום איי האוקיינוס השקט, רב שיח בו פיג'י שותפה גם היא.

קנדה גם מסייעת לפיתוח פיג'י, היא תומכת בפרויקטים באמצעות הקהילה הקנדית הקטנה התושבת בפיג'י וקרן קנדה ליוזמות מקומיות באיי האוקיינוס השקט (CFLI), המנוהלת בנציבות העליונה של קנדה בוולינגטון, ניו זילנד. פרויקט קנדי בולט הוא השיח של 15–2014 להעלאת המודעות לאלימות וסחר באנשים בפיג'י.

קשרי המסחר של קנדה עם סמואה מנוהלים על ידי השירות הממונה על הסחר בניו זילנד. הסוכר, הדייג והתיירות הם הפעילות הכלכלית העיקרית.

== ייצוג ==
* קנדה אינה מיוצגת בפיג'י בדרג השגרירות אלא באמצעות הנציבות הגבוהה שהיא מחזיקה בוולינגטון, בירת ניו זילנד. בדרג הקונסולרי מיוצגת קנדה בפיג'י באמצעות קונסוליה בנאדי.
* פיג'י אינה מיוצגת בקנדה בדרג השגרירות אלא באמצעות הנציבות הגבוהה שהיא מחזיקה בוושינגטון די. סי. בירת ארצות הברית.

== אזרחי פיג'י בקנדה ==
כ-18,000 אזרחי פיג'י מתגוררים בקנדה, נכון לשנת 2020.<ref></ref>

== ראו גם ==
* יחסי סמואה-קנדה
* יחסי טונגה-קנדה
* יחסי קיריבטי-קנדה

== קישורים חיצוניים ==
* [http://www.canadainternational.gc.ca/new_zealand-nouvelle_zelande/bilateral_relations_bilaterales/canada_fiji-fidji.aspx?lang=eng Canada-Fiji Relations], אתר הנציבות הגבוהה הקנדית בוולינגטון, ניו זילנד.

==הערות שוליים==
שולה ליגום

שולמית (שולה) ליגוּם (7 בספטמבר 1932 – 7 בינואר 2007) הייתה קצינה בצה"ל ופעילה חברתית. ליגום הקימה את משרד קצינת פניות הציבור בלשכת ראש אגף כוח האדם, והייתה האישה הראשונה שהוענקה לה דרגת תת-אלוף (כדרגה אישית) שלא בתפקיד קצינת ח"ן ראשית.

==חייה==
שולה גרוּנְדְמן נולדה בשנת 1932 בשידלוביץ שבפולין, ועלתה לארץ ישראל בינקותה. ב-1950 התגייסה לצה"ל ושירתה בעיקר בתפקידי חינוך. ב-1959 נישאה לרופא ד"ר סיריל ליגום, עולה מדרום אפריקה. בשנים 1966–1970 שהתה בארצות הברית למטרת השתלמות של בעלה.

בשנות ה-70 הייתה ליגום קצינת ניהול במפקדת קצין חינוך ראשי, ובהמשך סגנית מפקד גלי צה"ל. 

ב-1977 הקימה ליגום את משרד קצינת פניות הציבור בלשכת ראש אגף כוח האדם. היא עמדה בראשו במשך קרוב ל-20 שנה. באוקטובר 1981 הועלתה לדרגת אלוף-משנה, ובמרץ 1994 לדרגת תת-אלוף. 

אחרי פרישתה מצה"ל פעלה בוועדת חיילים במצוקה, ולמען מוסדות תרבות שונים, בהם המועצה לישראל יפה, האופרה הישראלית ומוזיאון תל אביב לאמנות. היא כיהנה בהתנדבות כראש מדור המוזיקה של משרד המדע, התרבות והספורט. ימים ספורים לפני פטירתה, ב-7 בינואר 2007, הוענק לה תואר יקיר העיר תל אביב-יפו.

הותירה ארבעה בנים וכן נכדים.

==קישורים חיצוניים==
* [https://www.tel-aviv.gov.il/Forms/%D7%99%D7%A7%D7%99%D7%A8%D7%99%20%D7%94%D7%A2%D7%99%D7%A8%20%D7%9C%D7%A9%D7%A0%D7%AA%202007.pdf יקירי העיר תל אביב לשנת תשס"ז 2007]
* 

==הערות שוליים==

קטגוריה:נשות העלייה החמישית
קטגוריה:אנשי העלייה החמישית
קטגוריה:קצינות צה"ל בדרגת תת-אלוף
קטגוריה:תתי-אלופים בצה"ל
קטגוריה:חיילי חיל החינוך והנוער
קטגוריה:סגל גלי צה"ל
קטגוריה:אישים הקבורים בבית הקברות קריית שאול
קטגוריה:יקירות תל אביב-יפו לשנת 2007
קטגוריה:יקירי תל אביב-יפו לשנת 2007
קטגוריה:ישראליות ילידות פולין
קטגוריה:ישראלים ילידי פולין
קטגוריה:ישראליות שנולדו ב-1932
קטגוריה:ישראלים שנולדו ב-1932
קטגוריה:ישראליות שנפטרו ב-2007
קטגוריה:ישראלים שנפטרו ב-2007